b'\n_START_ARTICLE_\nPainekattila\n_START_SECTION_\nPainekattiloiden toiminta\n_START_PARAGRAPH_\nPainekattilassa voi vallita esimerkiksi 1,5 - 1,8 -kertainen ilmanpaine, jolloin veden kiehumispiste on 110 - 116 \xc2\xb0C. Keitt\xc3\xa4misl\xc3\xa4mp\xc3\xb6tilan nostaminen kymmenell\xc3\xa4 Celsiusasteella nostaa ruuan hautumisnopeuden kaksin-kolminkertaiseksi kemiasta tunnetun yleisen reaktionopeuden l\xc3\xa4mp\xc3\xb6tilariippuvuuden mukaisesti._NEWLINE_Toimivassa painekattilassa on paineistetun veden kiehumispisteess\xc3\xa4 olevaa kyll\xc3\xa4ist\xc3\xa4 h\xc3\xb6yry\xc3\xa4. Ruuan kypsyminen tapahtuu n\xc3\xa4in osin h\xc3\xb6yrytt\xc3\xa4m\xc3\xa4ll\xc3\xa4, jolloin vett\xc3\xa4 tarvitsee panna kattilaan v\xc3\xa4hemm\xc3\xa4n. Painekattila on paitsi nopeuden my\xc3\xb6s energiankulutuksen kannalta edullinen valinta ruoanlaittoon. Energiankulutus v\xc3\xa4henee verrattuna tavalliseen kattilaan, sill\xc3\xa4 lyhyemm\xc3\xa4n kypsennysajan ansiosta liett\xc3\xa4 tarvitsee pit\xc3\xa4\xc3\xa4 v\xc3\xa4hemm\xc3\xa4n aikaa p\xc3\xa4\xc3\xa4ll\xc3\xa4 ja v\xc3\xa4hemm\xc3\xa4n vett\xc3\xa4 tarvitsee kuumentaa kiehuvaksi.\n_START_SECTION_\nPainekattiloiden valmistajia\n_START_PARAGRAPH_\nPainekattiloita valmistavat esimerkiksi Fissler GmbH, WMF AG, Tefal S.A.S; Fagor Electrodom\xc3\xa9sticos, S.Coop; Opa Muurikka Oy, AMC, Sitram, Silit-Werke GmbH & Co. KG ja Kuhn Rikon AG.'